OBVESTILO ZA STARŠE

Pozdravljeni. V začetku februarja je nekaj jahačev izrazilo željo, da bi želeli nadgraditi svoje znanje in se poskusili udeležiti tudi tekmovanj. Najprej sva tudi ostalim jahačem na urah jahanja predstavila kako izgledajo tekmovanja, katere discipline sploh poznamo, za katere discipline so naši konji usposobljeni, koliko treningov in znanja je potrebnega se tekmovanj lahko udeležiš in tudi kaj to pomeni finančno.

Ker interes še vedno ostaja sva se odločila, da bova jahačem, ki že imajo opravljen vsaj izpit Jahač 1 in se že pripravljajo na izpit jahač 2, omogočila, da se pričnejo pripravljati na tekmovanja iz preskakovanja ovir, dresure in cross country-ja ( preskakovanje naravnih ovir).

Prav pa je, da se prej razjasni, kaj vse to prinese za sabo, ker vemo, da se ne moreš kar zbudit zjutraj in rečt: »Danes bi pa šla na tekmovanje.«

* Prvo je za to potreben primeren konj. Od najinih konj sta za to preizkušeno primerna Sky in Ajda, ki imata s tekmovanji že nekaj izkušenj (2019 smo z njima šli v Žalec na klubsko tekmo, kjer so se jahačice zelo dobro odrezale) in Unica, ki z nami še ni bila na tekmovanju a se je prej v Italiji že udeležila parih tekem. NAJNI KONJI BODO NA VOLJO SAMO ZA PRVE TEKME, ZA RESNO TEKMOVALNO KARIERO JE TREBA IMETI SVOJEGA KONJA IN VEČ TRENIRATI (upam, da se to razume. Tekmovanja so za konje huda obremenitev, najini konji so učitelji in družinski člani ne sredstva za doseganje rezultatov).
* Potem morata biti konj in jahač na tekmovanja pripravljena tako fizično, kot psihično. Oboje se pridobi skozi trening. Zato je potrebno povečati število treningov na vsaj 2 uri na teden, ki pa bodo zaradi večjih obremenitev konj po 25€.
* Tretja stvar so stroški registracije konja kot tekmovalca. Za tekmovanja v okviru Konjeniške zveze Slovenije (v nadaljevanju KZS) mora biti konj, ki tekmuje na tekmovanjih registriran pri zvezi, kar stane 25 € + DDV. Obvezno pa mora imeti opravljeno testiranje IAK (virusna okužba Infekciozna anemija konj), stane nekje 40 € in biti cepljen za kužni kašelj in tetanus ( prvo cepljenje nekje 30 €, po mesecu in pol revakcinacija nekje 20€ in 3. cepljenje po pol leta spet 20€). za nekatera tekmovanja je obvezno cepljenje proti herpes virusu
* Jahač, ki se želi udeležiti tekmovanj v okviru KZS mora opraviti tekmovalno licenco. Sama licenca stane 55 €, je pa potrebno za opravljanje plačati sodniku in trenerju za uro jahanja ( nekje med 30 in 50 € vsakemu). Potem pa se na vsakem tekmovanju plača prijavnina para konj & jahač (10 – 15 €) in štartnina (včasih je bilo 15 € - 30 €) – odvisno od tekmovanj, na eventingu je recimo 25€. Poleg vsega tega pa mora na teh tekmovanjih jahače učiti /spremljati učitelj jahanja, ki se ga tudi plača.
* In še ena stvar: konja je potrebno na tekmovanje odpeljat. Krijejo se stroški prevoza konja (0,50 – 0,80€ / km).
* Pred tekmovanjem morajo jahači konja, ki gre na tekmovanje urediti (striženje, friziranje, čiščenje in priprava opreme, pakiranje krme, in vsega kar pride zraven)

Okej to je v grobem z najine strani. Glede odhoda na tekmovanje bova zelo striktna, ker želiva, da se jahači zavedajo, da je odhod na tekmovanje čast in privilegij za katerega se je potrebno potruditi. Že vnaprej poveva, da se lahko zgodi, da na tekmovanje ne gremo, če oceniva, da ni bilo vloženega dovolj truda in časa v priprave. Zato vas na tem mestu že vnaprej pozivava, da se z otroci res pogovorite o tekmovanjih, da se vsi zavedate koliko časa bo v to potrebno vložiti, ker zahtevava predanost (izostankov od treningov ni, razen v primeru res višje sile. Šola je pomembna zato, če poleg šole ni energije za jahanje predlagam, da se raje počaka kakšno leto in je jahanje ostane na rekreativni stopnji, ki jo midva 100% podpirava, kot da se podamo v tekmovanja na pol in reskiramo, da pride do kakšne poškodbe ali izgube ljubezni do konjeništva.

Naj poudariva, da so tekmovanja po najinem mnenju zelo lepa izkušnja, a niso nujna za napredovanje v konjeništvu. Zbrane rozete in nagrade ne pomenijo, da je nekdo dober konjenik in da ima veliko znanja.

V poletno / jesenskem času bomo poskusili organizirati klubsko tekmovanje, kot je bilo leta 2020, ki se ga bodo lahko udeležili vsi jahači. Vabljeni smo tudi na tekmovanje na Konjeniški klub Amay v Žalec, ki bo potekalo jeseni. Glede tekmovanj na ravni KZS si lahko pogledate koledar na spletni strani KZS, kjer so objavljene vse tekme pod njihovim okriljem po Sloveniji.

Tole je grobo spisano kaj tekmovanja pomenijo zato vedno dobrodošli, da naju pocukate za rokav in se o tej tematiki pogovorimo osebno.

Lep pozdrav

Jerca in Peter